2018. gada 19. decembrī Rīkojums Nr. 683

Rīgā (prot. Nr. 60 2. §)

**Par nekustamo īpašumu atsavināšanu valsts aizsardzības vajadzībām**

1. Atļaut Aizsardzības ministrijai atsavināt šādus nekustamos īpašumus, kas nepieciešami Ādažu poligona teritorijas paplašināšanai:

1.1. nekustamo īpašumu "Zariņi" (nekustamā īpašuma kadastra Nr. 8092 003 0022) – zemes vienību (zemes vienības kadastra apzīmējums 8092 003 0022) 2,39 ha platībā – Sējas novadā;

1.2. nekustamo īpašumu "Rozenbergi" (nekustamā īpašuma kadastra Nr. 8092 003 0014) – zemes vienību (zemes vienības kadastra apzīmējums 8092 003 0014) 2,3 ha platībā – Sējas novadā;

1.3. nekustamo īpašumu "Zāti" (nekustamā īpašuma kadastra Nr. 8092 003 0036) – zemes vienību (zemes vienības kadastra apzīmējums 8092 003 0036) 2,1 ha platībā – Sējas novadā;

1.4. nekustamo īpašumu "Mežurgas" (nekustamā īpašuma kadastra Nr. 8092 003 0012) – zemes vienību (zemes vienības kadastra apzīmējums 8092 003 0012) 7 ha platībā – Sējas novadā.

2. Aizsardzības ministrijai:

2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētajiem nekustamajiem īpašumiem nostiprināt zemesgrāmatā uz valsts vārda Aizsardzības ministrijas personā;

2.2. izdevumus, kas saistīti ar šā rīkojuma 1. punktā minēto nekustamo īpašumu atsavināšanu un īpašuma tiesību nostiprināšanu zemesgrāmatā, segt no Aizsardzības ministrijai piešķirtajiem valsts budžeta līdzekļiem.

Ministru prezidents Māris Kučinskis

Aizsardzības ministrs Raimonds Bergmanis